《念奴娇·天丁震怒》
金朝·完颜亮

天丁震怒，掀翻银海，散乱珠箔。六出奇花飞滚滚，平填了、山中六壑。皓虎颠狂，素麟猖獗，掣断真珠索。玉龙酣战，鳞甲满天飘落。谁念万里关山，征夫僵立，缟带占旗脚。色映戈矛，光摇剑戟，杀气横戎幕。貔虎豪雄，偏裨真勇，非与谈兵略。须拼一醉，看取碧空寥廓。

作者简介：（1122—1161）金朝皇帝，女真完颜部人，本名迪古乃，字元功，后改名亮。辽王完颜宗干第二子。皇统九年，弑熙宗自立，当年改元天德，后改贞元、正隆。即位后以励官守，务农时等七事诏中外。迁都于燕，称中都，又改汴梁为南京。正隆末大举攻宋，败于采石，东至瓜洲，兵变被杀。在位十二年。世宗时降为海陵郡王，谥号炀，后再降为海陵庶人。